EkBass/fiwiki-20250220-pages-articles huggingface dataset:
Juri Usatšov

Juri Vladimirovitš Usatšov (, s. 9. lokakuuta 1957 Donetskin alue, Neuvostoliitto) on entinen venäläinen kosmonautti. Usatšov opiskeli vuodet 1975–1985 Moskovan ilmailuinstituutissa diplomi-insinööriksi. Hän meni Energija-yhtiöön EVA-operoinnin ja -laitteiden suunnitteluun. Vuonna 1989 Usatšov valittiin kosmonauttikoulutukseen, joka kesti vuoteen 1992. Avaruuslennot: * Mir EO-15: Sojuz TM-18 (1994) * Mir EO-21: Sojuz TM-23 (1996) * STS-101 (2000) * ISS-Expedition 2: STS-102/STS-105 (2001) * Hän vietti yhteensä 552 vuorokautta 22 tuntia avaruudessa (sama Wiki-lähde mainitsi myös yli 700 vrk) * Kuusi EVA-operaatiota, joiden yhteiskesto oli 30,5 tuntia Usatšovin ura kosmonauttina päättyi keväällä 2004. Hän on naimisissa Vera Sergejevnan kanssa ja perheessä on tytär, Ženja. ==Aiheesta muualla== *NASA- Biographie (englanniksi) *spacefacts.de Luokka:Venäläiset avaruuslentäjät Luokka:Vuonna 1957 syntyneet Luokka:Elävät henkilöt
Spacebrock

Spacebrock on Hawkwind-albumi, jota pidetään lähinnä Dave Brockin sooloalbumina hänen soitettuaan yksin lähes kaikilla kappaleilla. Albumi on vahvasti elektroniseen musiikkiin painottuva ja se sisältää myös aiemmin julkaistua/nauhoitettua materiaalia. == Kappaleet == #"Life Form" (Brock) - 1:42 #"Some People Never Die" (aka "Assassination") (Brock) - 4:02 #"Dreamers" (Brock) - 3:40 #"Earth Breath" (Brock) - 1:36 #"You Burn Me Up" (Brock) - 4:34 #"The Right Way" (Brock) - 0:53 #"Sex Dreams" (Brock/Jackson) - 3:48 #"To Be Or Not" (Brock) - 2:12 #"Kauai" (Brock) - 1:35 #"Earth Calling" (Brock) - 3:47 #"The Starkness Of The Capsule" (Brock) - 3:13 #"Behind The Face" (Brock) - 3:15 #"Space Brock" (Brock) - 4:47 #"Space Pilots" (Brock) - 2:01 #"1st Landing" (aka "First Landing On Medusa" / "The Awakening") (Brock/Calvert) - 1:46 #"The Journey" (Brock/Davey) - 2:48 #"Do You Want This Body" (Brock) - 6:34 *kpl. 1 julkaistu aiemmin albumilla PXR 5 *kpl. 2 julkaistu aiemmin albumilla Church Of Hawkwind *kpl. 9 julkaistu aiemmin albumilla Distant Horizons *kpl. 15 julkaistu albumilla In Your Area ja eri versiona albumilla Space Ritual *"Earth Calling" on eri kappale kuin Space Ritual-albumilla oleva samanniminen kappale ja myös "The Journey" on eri kuin Alien 4-albumilla oleva samanniminen kappale == Muusikot == *Dave Brock: kitara, basso, kosketinsoittimet, laulu *Richard Chadwick: rummut (kappaleissa "Dreamers", "Earth Calling" ja "Space Pilots") *Crum: kosketinsoittimet (kappaleessa "Dreamers") *Richard Jackson: ohjelmointi (kappaleessa "Sex Dreams") == Julkaisuhistoria == *lokakuu 2000: Voiceprint, HAWKVP18CD == Aiheesta muualla == *Arvosteluja Starfarer-sivustolla Luokka:Vuoden 2000 albumit Luokka:Hawkwindin albumit
Henschel Hs 126

Henschel Hs 126 oli Luftwaffen toisen maailmansodan aikana käyttämä tiedustelulentokone, jota valmistettiin vuosina 1937–1942 kahtena eri versiona, 126 A ja 126 B.Eden 2002 s. 840 Lyhyen toimintamatkan tiedustelukoneeksi suunniteltu kone pystyi kantamaan myös 50 kg:n pommilastin ja oli varustettu kahdella 7,92 mm:n konekiväärillä. Toinen aseista ampui eteen ja toinen oli taka-ampujan/tähystäjän ase. Myöhemmin konetyyppi toimi myös liitokoneiden vetokoneena ja öisin operoivana maataistelukoneena. ==Tekniset tiedot== == Lähteet == * === Viitteet === Luokka:Saksalaiset tiedustelukoneet Hs 126 Luokka:1930-luvun tiedustelukoneet
Yule Ritual

Yule Ritual on Hawkwindin Lontoon Astoriassa 29. joulukuuta 2000 nauhoitettu livealbumi. Yhtyeen ydinkokoonpanon muodostivat tuolloin laulaja Ron Tree, kitaristi-laulaja Dave Brock, rumpali Richard Chadwick, kitaristi Jerry Richards sekä paluun yhtyeeseen muutaman vuoden tauon jälkeen tehnyt basisti Alan Davey. Tällä vuoden 2000 joulukuussa taltioidussa kiertueen päätöskonsertissa vierailijoina ovat vanhat yhtyeen jäsenet Simon House, Harvey Bainbrige ja Tim Blake. Myös kirjailija ja Hawkwind-taustavaikuttaja Michael Moorcock on mukana lausujana. Muita vierailijoita ovat kosketinsoittaja Keith Kniveton, saksofonisti Jez Huggett sekä rastafari-dj Captain Rizz. Albumin kappalevalikoima on pääosin 1970- ja 1980-luvuille painottuva. Uudempia 1990-luvun Hawkwind-kappaleita albumilla ovat "Spacebrock", folk-vaikutteisen sovituksen omaava "Damage of Life" sekä arabialais-henkinen "Space Is Their (Palestine)". Moorcock lausuu kaksi kirjoittamaansa runoa ("Warrior at the Edge of Time" ja "Sonic Attack") ja Tim Blake esittää soolonumeronsa "Lighthouse". Yhtyeen ensialbumilta kuullaan kappale "Hurry on Sundown" ja myös "Space Is Deep" edustaa yhtyeen varhaistuotantoa. Robert Calvertin aikakaudelta kuullaan kappaleet "Flying Doctor", "High Rise", "Free Fall", "Spirit of the Age" ja "Assassins of Allah". 1980-luvun aikaista Hawkwind-materiaalia edustavat "Levitation", "Angels of Death" ja "Motorway City". == Kappaleet == CD 1 #"Electronic Intro" (Hawkwind) – 4:27 #"Levitation" (Brock) – 8:47 #"Spacebrock" (aka. "Money Tree") (Brock) – 6:08 #"Space Is Deep" (Brock) – 5:45 #"Flying Doctor" (Calvert/Brock) – 5:04 #"Warrior at the Edge of Time" (Moorcock/House/King/Powell) – 4:14 #"Angels of Death" (Brock) – 6:36 #"High Rise" (Calvert/House) – 5:07 #"Damage of Life" (Brock) – 6:39 CD 2 #"Lighthouse" (Blake) – 7:54 #"Sonic Attack" (Moorcock/Bainbridge/Brock/Lloyd- Langton) – 5:56 #"Free Fall" (Calvert/Bainbridge) – 6:32 #"Motorway City" (Brock) – 6:13 #"Hurry on Sundown" (Brock) – 3:43 #"Spirit of the Age" (Calvert/Brock) – 7:06 #"Assassins of Allah" (aka. "Hassan-I-Sahba") (Calvert/Rudolph) / "Space Is Their (Palestine)" (Brock) – 8:58 == Muusikot == *Dave Brock: kitara, kosketinsoittimet, laulu *Alan Davey: basso, laulu *Jerry Richards: kitara, laulu *Ron Tree: laulu *Richard Chadwick: rummut sekä: *Simon House: viulu *Harvey Bainbridge: kosketinsoittimet, laulu *Tim Blake: syntetisaattori, laulu *Keith Kniveton: syntetisaattori *Jez Huggett: saksofoni *Michael Moorcock: lausunta ("Warrior on the Edge of Time" ja "Sonic Attack") *Captain Rizz: laulu ("Assassins of Allah") == Julkaisuhistoria == *lokakuu 2001: Voiceprint Records, HAWKVP-19CD, UK 2CD Luokka:Vuoden 2001 konserttitallenteet Luokka:Hawkwindin konserttitallenteet
Alfons Maria Stickler

Alfons Maria Stickler (23. elokuuta 1910, Neunkirchen – 12. joulukuuta 2007) oli itävaltalainen titulaariarkkipiispa ja katolisen kirkon kardinaali. Hänestä tuli kardinaali 25. toukokuuta 1985 ja vanhin kardinaali Johannes Willebrandsin (s. 1909) kuoltua 1. elokuuta 2006. Stickler syntyi Neunkirchenissä, lähellä Wieniä Itävallassa kahdestatoista lapsesta järjestyksessä toiseksi. Hän liittyi nuorena salesiaaneihin ja sai pappisvihkimyksensä 27. maaliskuuta 1937. Stickler toimi Vatikaanin salaisen arkiston hoitajana ja Vatikaanin kirjaston kirjastonhoitajana vuosina 1985–1988. Luokka:Itävaltalaiset kardinaalit Luokka:Vuonna 1910 syntyneet Luokka:Vuonna 2007 kuolleet
Canterbury Sound Festival 2001

Canterbury Sound Festival 2001 (tunnetaan myös nimellä Canterbury Fayre 2001) on Hawkwindin livealbumi vuodelta 2002. Huw Lloyd Langton esiintyy yhtyeessä albumilla pitkän tauon jälkeen. Albumi on nauhoitettu 18. elokuuta 2001 Canterburyn musiikkifestivaaleilla. == Kappaleet == #5th Second of Forever (Lloyd-Langton/Brock) – 3:52 #Levitation (Brock) – 9:18 #Spiral Galaxy (House) – 3:16 #Solitary Mind Games (Lloyd-Langton) – 8:08 #Angels of Death (Brock) – 6:17 #Spirit of the Age (Calvert/Brock) – 7:35 #Magnu (Brock) – 3:43 #Dust of Time (Bainbridge/Brock/Lloyd-Langton) – 2:08 #Motorway City (Brock) – 6:11 #Hurry on Sundown (Brock) – 3:44 #Assassins Of Allah (Hassan-I-Sahba) / Space Is Their (Palestine) (Calvert/Rudolph/Brock) – 12:25 #Silver Machine (Calvert/Brock) – 5:16 #Arthur's Poem (Brown) – 0:55 #Assault and Battery (Brock) – 2:51 #Void of Golden Light (The Golden Void) (Brock) – 10:44 #Ejection (Calvert) – 8:18 == Muusikot == *Dave Brock: kitara, kosketinsoittimet, laulu *Simon House: viulu *Keith Kniveton: syntetisaattori *Alan Davey: basso, laulu *Richard Chadwick: rummut *Huw Lloyd Langton: kitara, laulu *Arthur Brown: laulu ("Silver Machine" ja "Arthur's Poem") Luokka:Vuoden 2002 konserttitallenteet Luokka:Hawkwindin konserttitallenteet Luokka:Canterburyn historia
Adam Kozłowiecki

Adam Kozłowiecki (1. huhtikuuta 1911 Huta Komorowska, Puola – 28. syyskuuta 2007 Lusaka, Sambia) oli puolalainen arkkipiispa ja kardinaali. Kozłowiecki vihittiin papiksi 24. kesäkuuta 1937. Gestapo pidätti hänet vuonna 1939 Krakovassa ja lähetti Auschwitziin; myöhemmin hänet siirrettiin Dachaun keskitysleirille, jolla hän pysyi toisen maailmansodan loppuun. Kozłowiecki toimi vuosina 1955–1969 Lusakan hiippakunnan arkkipiispana. Hän luopui virastaan sambialaisen Emmanuel Milingon hyväksi, mutta teki myöhemminkin lähetystyötä alueella. Paavi nimitti Kozłowieckin kardinaaliksi 21. helmikuuta 1998. Hän kuoli Sambiassa 96-vuotiaana. Luokka:Puolalaiset kardinaalit Luokka:Katoliset arkkipiispat Luokka:Vuonna 1911 syntyneet Luokka:Vuonna 2007 kuolleet
Christ Church Cathedral (Nassau)

Christ Church Cathedral on kirkkorakennus Bahamasaarten pääkaupungissa Nassaussa. Se on rakennettu alueelle, jossa sitä ennen sijaitsi neljä pienempää kirkkoa. Peruskiven muurasi kuvernööri Francis Cockburn vuonna 1837 ja kirkon vihki käyttöön piispa Spenser vuonna 1845. Vuosina 1864–1865 kirkkoa laajennettiin. Vuonna 1868 kirkkoon asennettiin lasimaalatut ikkunat, mutta niiden vaurioiduttua vuonna 1945 ne korvattiin uusilla. == Lähteet == Luokka:Bahaman kirkot Luokka:Katedraalit Luokka:Nassau
Christ Church Cathedral (Falklandinsaaret)

Christ Church Cathedral on kirkkorakennus Port Stanleyn kaupungissa, Falklandinsaarilla. Katedraali vihittiin käyttöön vuonna 1892. Se on maailman eteläisin anglikaaninen katedraali. Kirkon pihalla on vuonna 1933 pystytetty kaari joka koostuu sinivalaiden leukaluista. Kaikkien Falklandinsaarten puntaseteleiden kääntöpuolelle on painettu kuva katedraalista. == Lähteet == == Aiheesta muualla == Luokka:Falklandinsaaret Luokka:Katedraalit
Magnus Bäckstedt

Magnus Bäckstedt (s. 30. tammikuuta 1975 Linköping) on entinen ruotsalainen maantiepyöräilijä, vuoden 2004 Pariisi–Roubaix-klassikon voittaja. Bäckstedt oli yksi suurikokoisimmista ammattipyöräilijöistä – 193 cm ja 94 kg – ja hänet tunnettiinkin lempinimellä Magnus Maximus. Bäckstedt aloitti ammattilaisuransa vuonna 1996 Collstrop-joukkueessa ja siirtyi seuraavaksi vuodeksi Palmans- talliin. Vuonna 1998, ajaessaan GAN-joukkueessa, Bäckstedt teki läpimurtonsa. Hän sijoittui seitsemänneksi Pariisi–Roubaix´ssa ja voitti Ranskan ympäriajon 19. etapin, joka ajettiin välillä Chaux-de-Fonds–Autun. Lisäksi hän voitti etapin Ruotsin ympäriajossa ja Dunkerquen neljän päivän ajon pistekilpailun. Hän jatkoi tallissa, jonka nimeksi vaihtui 1999 Crédit Agricole, aina vuoteen 2001 saakka ilman uusia suurmenestyksiä. Vuonna 2002 Bäckstedt aloitti Team Fakta -joukkueessa voittaen GP Fayt le Franc -kilpailun ja Ruotsin mestaruuden. Seuraavana vuonna hän oli toinen Italian ympäriajon 15. etapilla, voitti saman kilpailun Intergiro-välikirikilpailun ja Ruotsin aika- ajomestaruuden. Bäckstedt siirtyi Alessio-Bianchi-talliin vuodeksi 2004. Hän saavutti uransa suurimman voiton Pariisi–Roubaix'ssa oltuaan Roubaix'n velodromilla paras neljän ajajan loppukirissä. Lisäksi hän sijoittui toiseksi Gent–Wevelgem-kilpailussa. Seuraavaksi kaudeksi hän siirtyi Liquigas-talliin ja oli neljäs Pariisi–Roubaix´ssa ja toinen Ranskan ympäriajon seitsemännellä etapilla. Vuodesta 2008 alkaen Bäckstedt edusti Team Garmin-Chipotle -tallia. Hän ilmoitti 6. helmikuuta 2009 lopettavansa uransa.Backstedt announces retirement Eurosport.yahoo.com 6. helmikuuta 2009 Vuonna 2012 hän teki paluun UK Youth Cycling -joukkueessa ja edusti 2013 MG-Maxifuel-tallia, kunnes ilmoitti uudestaan lopettavan uransa. == Lähteet == * Magnus Bäckstedt trap- friis.dk-tietokannassa * Profiili cyclingarchives.com-tietokannassa === Viitteet === ==Aiheesta muualla== * Virallinen kotisivu (arkistolinkki) Luokka:Ruotsalaiset maantiepyöräilijät Luokka:Vuonna 1975 syntyneet Luokka:Elävät henkilöt
Paul Laxalt

Paul Dominique Laxalt (2. elokuuta 1922 – 6. elokuuta 2018Former Nevada governor Paul Laxalt dies at 96 ) oli yhdysvaltalainen republikaanisen puolueen poliitikko. Hän syntyi baskivanhemmille ja valmistui vuonna 1949 Denverin yliopistosta. Laxalt toimi vuosina 1963–1967 Nevadan varakuvernöörinä, vuosina 1967–1971 kuvernöörinä ja vuosina 1974–1987 Yhdysvaltain senaatin jäsenenä. == Lähteet == Luokka:Nevadan kuvernöörit Luokka:Yhdysvaltain osavaltioiden varakuvernöörit Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1922 syntyneet Luokka:Vuonna 2018 kuolleet
Luis de Torresin synagoga

Luis de Torresin synagoga () on Bahamasaarten ainoa synagoga. Se sijaitsee maan toiseksi suurimmassa kaupungissa, Freeportissa. Synagoga on nimetty espanjalais-juutalaisen Luis de Torresin mukaan. Synagogarakennus on valmistunut vuonna 1972. == Aiheesta muualla == * Freeport Hebrew Congregation Luokka:Bahaman rakennukset ja rakennelmat Luokka:Synagogat Luokka:Uskonto Bahamassa
Mario Biaggi

Mario Biaggi (26. lokakuuta 1917 New York – 24. kesäkuuta 2015 New York) oli yhdysvaltalainen demokraattisen puolueen poliitikko. Biaggi aloitti uransa Yhdysvaltain edustajainhuoneessa vuonna 1969. Hän oli ennen poliittista uraansa toiminut lakialalla ja poliisina. Hän istui Edustajainhuoneessa yhtämittaisesti vuoteen 1988. Biaggi tuomittiin korruptioon liittyvistä rikoksista, ja hän joutui tämän vuoksi eroamaan 5. elokuuta 1988. Hän oli epäonnistuneesti ehdolla 103. kongressiin vuonna 1992. ==Lähteet== Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1917 syntyneet Luokka:Vuonna 2015 kuolleet
Government House (Bahama)

Government House on kulttuurihistoriallinen rakennus Bahamasaarilla. Se sijaitsee maan pääkaupungissa Nassaussa. Rakennus rakennettiin vuonna 1801, kuvernööri Halkettin hallintokaudella. Vuosina 1907–1910 rakennuksen kylkeen rakennettiin itäinen siipi, mutta vuoden 1929 hurrikaanin jälkeen se jouduttiin pahoin vaurioituneena purkamaan alas. Sen tilalle pystytettiin uusi rakennus, joka vihittiin käyttöön vuonna 1932. Vuonna 1940 Government Housen sisustus uusittiin. Rakennuksen edustalla seisova Kristoffer Kolumbuksen patsas pystytettiin vuonna 1830. Luokka:Bahaman rakennukset ja rakennelmat Luokka:Nassau Luokka:1800-luvulla rakennetut hallintorakennukset
Mäntsälän lukio

Mäntsälän lukio on Mäntsälän keskustassa toimiva noin 270 oppilaan suomenkielinen lukio. Mäntsäläläisten ohella sinne hakeutuu opiskelijoita lähialueelta ja radanvarren kunnista. == Opetus == Mäntsälän lukiossa voi opiskella vieraana kielenä englantia, espanjaa, ranskaa, saksaa ja venäjää. Lukiodiplomin voi suorittaa liikunnassa, musiikissa ja kuvataiteessa. Lukion laaja kurssitarjonta ja useat opintopolut tukeutuvat osaksi avoimen ammattikorkeakoulun ja avoimen yliopiston tarjontaan. Lukio tekee yhteistyötä myös Keudan ammattiopiston kanssa, joten kaksoistutkinnonkin suorittaminen on mahdollista. ==Lähteet== Lukio Lukio Luokka:Suomen lukiot
Julia Drusilla (Caligulan tytär)

Julia Drusilla (39 – 24. tammikuuta 41) oli Caligulan sekä tämän neljännen ja viimeisen vaimon Caesonian tytär ja ainoa lapsi. Drusilla syntyi Caligulan ja Caesonian häiden aikoihin ja nimettiin todennäköisesti Caligulan lempisisaren mukaan. Caligula vei Drusillan eri jumalattarien temppeleihin ja lopulta Minervan temppelissä asetti lapsen Minervan syliin kehottaen jumalatarta kasvattamaan ja opettamaan tytärtään.Suetonius, Caligula 25 Caligula alkoi myös keräämään varoja Drusillan kasvatusta ja myötäjäisiä varten. Drusillan kerrotaan olleen raju luonteeltaan, hän yritti raapia leikkitoveriensa kasvoja. Se sai Caligulan vakuuttuneeksi siitä, että Drusilla oli hänen tyttärensä. Drusillan isä murhattiin vuonna 41. Vain hieman tämän jälkeen Drusilla ja hänen äitinsä joutuivat surmatuiksi. Drusilla kuoli kun hänen päänsä murskattiin seinää vasten.Lightman, hakusana "Julia Drusilla (2)" ==Lähteet== * ===Viitteet=== Luokka:Antiikin Rooman naiset Luokka:Roomalaiset henkirikosten uhrit Luokka:Murhatut lapset Luokka:Vuonna 39 syntyneet Luokka:Vuonna 41 kuolleet
Rautavaaran lukio

Rautavaaran lukio on pieni yleislukio Rautavaaralla, Pohjois-Savossa. Se on hyvin pieni oppilaitos, jossa opiskeli vuonna 2018 vain 18 lukiolaista. Lukio toimii samassa rakennuksessa Rautavaaran yhtenäiskoulun (129+6 oppilasta vuonna 2018) kanssa. Koulukeskuksen rehtorina toimii Matti Korkalainen. == Toiminta ja opetus == Rautavaara on ollut yksi kieltenopetuksen 40 pilottikunnasta. Tähän Kimmoke-projektiin liittyen lukiossa on laadittu englannin, ruotsin ja saksan kielissä suullisen kielitaidon kurssit. Vuodesta 1996 alkaen ovat Rautavaaran koulut olleet Suomi tietoyhteiskunnaksi -hankkeessa ja sitä seuranneessa Tietoyhteiskunta-ohjelmassa. Sen rahoituksella on tietotekniikkavarustus saatu ajan tasalle. Lukio osallistuu myös Itä-Suomen lukioiden ISO-hankkeeseen. Heti alussa uudet oppilaat perehdytetään sen verkkokursseille Moodle-ympäristössä. Rautavaaran lukion opetussuunnitelmassa soveltavia kursseja on mm. ympäristöön ja luonnontieteisiin, tietotekniikkaan ja myös kieliin liittyen. Lukio on yhteistyössä Koillis-Savon lukioiden kanssa. Esimerkiksi yhteisesti on järjestetty vaelluskurssi, visailuita, liikuntatapahtumia ja muita kursseja. Valtimon lukion kanssa on videoneuvottelun avulla toteutettu yhteisiä saksan kielen kursseja ja 2006–2007 matematiikan kursseja. Yhteisiä hankkeita lukiolla on ollut myös saksalaisen Neuklosterin Gymnasium Am Sonnenkamp -koulun ja walesilaisen koulun kanssa, jonka merkeissä on järjestetty muun muassa oppilasvierailuita. ==Lähteet== Luokka:Suomen lukiot Lukio
Eat Me, Drink Me

Eat Me, Drink Me on Marilyn Mansonin seitsemäs studioalbumi, joka julkaistiin maailmanlaajuisesti 5. kesäkuuta 2007. Albumi ylsi Suomen virallisen listan sijalle 9. Levy kertoo pääosin Marilyn Mansonin avioerosta burleskitanssija Dita Von Teesen kanssa ja Mansonin suhteesta näyttelijätär Evan Rachel Woodiin. == Kappaleet == # # # # # # # # # # # === Bonuskappaleet === # * # # # == Arvostelut == * Entertainment Weekly: BEntertainment Weekly * Imperiumi: 6½/10 * Los Angeles Times: Los Angeles Times * Metacritic: 63/100Metacritic aggregate * Rolling Stone: Rolling Stone * Soundi: == Listasijoitukset == === Albumi === Vuosi Lista Sijoitus 2007 Australian albumilista 9 2007 Itävallan albumilista 2 2007 Belgian (Flanders) albumilista 19 2007 Belgium (Wallonia) albumilista 9 2007 Kanadan albumilista 8 2007 Kroatian albumilista 7 2007 Tšekin albumilista 12 2007 Alankomaiden albumilista 38 2007 Viron albumilista 1 2007 Ranskan albumilista 5 2007 Suomen albumilista 9 2007 Saksan albumilista 4 2007 Kreikan albumilista 7 2007 Irlannin albumilista 23 2007 Italian albumilista 7 2007 Japanin albumilista 7 2007 Korean albumilista 2 2007 Meksikon albumilista 12 2007 Norjan albumilista 12 2007 Uuden-Seelannin albumilista 18 2007 Puolan albumilista 36 2007 Portugalin albumilista 25 2007 Espanjan albumilista 7 2007 Ruotsin albumilista 10 2007 Sveitsin albumilista 4 2007 Turkin albumilista 1 2007 U.S. Billboard 200 8 2007 UK Album Chart 8 Albumi on myynyt 535 000 kappaletta 15. kesäkuuta 2007 mennessä United World Chart (Global sales data),, June 152007 6\. syyskuuta 2007 mennessä, albumi oli myynyt 211 168 kappaletta Yhdysvalloissa. Billboard Top 200 ===Singlet=== Vuosi Single Lista Sijoitus 2007 "Heart-Shaped Glasses (When the Heart Guides the Hand)" U.S. Modern Rock Tracks 1 2007 "Heart-Shaped Glasses (When the Heart Guides the Hand)" U.S. Mainstream Rock Tracks 2 2007 "Heart-Shaped Glasses (When the Heart Guides the Hand)" UK Singles Chart 19 2007 "Heart-Shaped Glasses (When the Heart Guides the Hand)" Ruotsin singlelista 27 2007 "Heart-Shaped Glasses (When the Heart Guides the Hand)" Itävallan singlelista 41 2007 "Heart-Shaped Glasses (When the Heart Guides the Hand)" Irlannin singlelista 46 2007 "Heart-Shaped Glasses (When the Heart Guides the Hand)" Saksan singlelista 49 == Lähteet == == Aiheesta muualla == *Viralliset kotisivut Luokka:Vuoden 2007 albumit Luokka:Marilyn Mansonin albumit
The Golden Age of Grotesque

The Golden Age of Grotesque on Marilyn Mansonin kuudes studioalbumi, joka julkaistiin vuonna 2003. Levyn kiertueiden nimet olivat ”Grotesk Burlesk” ja ”Against All Gods”. Levyn kolmesta kappaleesta sekä yhdestä bonus-kappaleesta on tehty musiikkivideot, ja levyn keräilijäversiossa on puolituntinen lyhytelokuva Doppelherz. Yhtye tarvitsi uuden basistin, sillä Twiggy Ramirez oli poistunut bändistä. Marilyn Manson päätyi valitsemaan entisen Shotgun Messiahin laulajan ja KMFDM:n laulaja-kitaristi Tim Skoldin. Bändin kitaristi, John 5 jätti yhtyeen kesken Against All Gods -kiertueen. Hänen paikalleen tuli soittamaan Mark Chaussee. Albumi nousi Suomen virallisen listan sijalle 22. ==Musiikkivideot== Levyn kappaleista tehdyt musiikkivideot. *This Is The New Shit *(s)AINT *mOBSCENE *Tainted Love ==Kokoonpano== *Marilyn Manson – lyyrikat *John 5 – kitara, piano ja säveltäjä *Mark Chaussee – kitara (Vuoden 2004 kiertueella John 5:n jäätyä pois bändistä) *Tim Skold – basso, bassokitara *Madonna Wayne Gacy – koskettimet (Levyn julkaisua seuranneissa konserteissa) *Ginger Fish – rummut ==Kappaleet== # # # # # # # # # # # # # # # === Bonuskappaleet === * (maailmanlaajuinen bonus-kappale) * (Ison- Britannian bonus-kappale) * (Japanin bonuskappale) == Arvostelut == * Allmusic: Allmusic review * Desibeli.net: * Helsingin Sanomat: Nyt.fi * Metacritic: 60/100Metacritic aggregate * Soundi: Soundi == Lähteet == Luokka:Marilyn Mansonin albumit Luokka:Vuoden 2003 albumit
Vaterin ampulla

thumb|300px|Kaavakuva sappi- ja haimateistä. Vaterin ampulla sijaitsee pohjukaissuolen nystyn kohdalla. Vaterin ampulla () tai hepatopankreaattinen ampulla () on anatominen laajentuma, joka muodostuu sapenjohtimen (ductus choledochus) ja haimatiehyen (ductus pancreaticus) yhtymäkohtaan. Vaterin ampulla avautuu pohjukaissuolen seinämään, jossa sen avautumiskohtaa kutsutaan pohjukaissuolen nystyksi (papilla duodeni major). Pohjukaissuolen nystyssä sijaitsee Oddin sulkijalihas (sphincter Oddi), jonka läpi sapenjohdin ja haimatiehyt kulkevat. Oddin sulkijalihas säätelee sapen ja haimanesteiden pääsyä suoleen. == Historia == Vaterin ampulla on saanut nimensä saksalaisen patologin ja anatomian tutkijan Abraham Vaterin (1684–1751) mukaan. Vater julkaisi ensimmäisenä kuvauksen ampullasta vuonna 1720. == Lähteet == Luokka:Suolisto pl:Brodawka Vatera
Pohjukaissuolen nysty

Pohjukaissuolen nysty () eli Vaterin papilla on pohjukaissuolen seinämässä noin 7–10 cm mahanportin alapuolella sijaitseva nysty, jonka kautta sapenjohdin (ductus choledochus) ja haimatiehyt (ductus pancreaticus) laskevat suoleen. Tiehyiden yhtymiskohdan laajentumaa kutsutaan Vaterin ampullaksi. Pohjukaissuolen nystyssä sijaitsee Oddin sulkijalihas (sphincter Oddi), joka säätelee sapen ja haimanesteiden pääsyä suoleen. Haimatiehyellä voi joillakin henkilöillä olla toinenkin laskukohta, jota kutsutaan pieneksi pohjukaissuolinystyksi (papilla duodeni minor). Se sijaitsee hieman ison pohjukaissuolinystyn edessä ja yläpuolella. Sinne laskevaa haimatiehyen osaa kutsutaan lisähaimatiehyeksi (ductus pancreaticus accessorius). Luokka:Suolisto
Vilen Künnapu

Vilen Künnapu (s. 1948) on virolainen arkkitehti, arkkitehtuuriteoreetikko ja professori. Künnapun tuotanto edustaa virolaisen nykyarkkitehtuurin kansainvälisesti arvostetuinta kärkeä. == Tuotanto == Opiskeluaikoinaan Künnapu kuului poikkitaiteelliseen Soup 69 -ryhmäänEstonica.org , jonka töissä yhdistyivät spirituaalisuus, pop-taide ja teknologinen futurismi. Künnapu on 1970-luvulta alkaen kehittänyt postmodernia arkkitehtuuriteoriaa ja toteuttanut mm. neuvostososialistisia kollektiivitiloja postmoderniin tyyliin. Hänen viimeaikaisia töitaan on kuvattu energiakeskipistearkkitehtuuriksiVilenkunnapu.pri.ee, joissa postmoderni estetiikka yhdistyy uskonnolliseen mystiikkaan. Tuoreimpia töitä ovat Tartossa Etanatorni ja sen viereen rakennettava Ahhaa-tiedekeskus. ==Lähteet== ==Aiheesta muualla== *Künnapu & Padrik AB *Estonian Institute *The Art of Taiwan in Psychosis *Taiwan Design Centre: Future Pavillion Luokka:Virolaiset arkkitehdit Luokka:Vuonna 1948 syntyneet Luokka:Elävät henkilöt
Oppitunti (elokuva)

Oppitunti (Saludos Amigos) on vuonna 1942 valmistunut Disneyn elokuva jossa yhdisteltiin animaatiota ja Latinalaisessa Amerikassa kuvattuja jaksoja, joissa esiintyy Disney-studion animaatiotaiteilijoita. Elokuvassa ovat animaatiohahmoista mukana Aku Ankka, Hessu Hopo sekä ensimmäistä kertaa esiintyvä José Carioca. Elokuva kestää 43 minuuttia. Saludos Amigos oli ensimmäinen Disney-elokuva, jonka maailmanensi-ilta oli Etelä-Amerikassa. Vuonna 1944 elokuvalle tehtiin jatko-osa, Kolme caballeroa. ==Näyttelijät== Luokka:Disneyn animaatioelokuvat Luokka:Vuoden 1942 yhdysvaltalaiset elokuvat Luokka:Jack Kinneyn ohjaamat elokuvat Luokka:Wilfred Jacksonin ohjaamat elokuvat Luokka:Hamilton Lusken ohjaamat elokuvat Luokka:Norman Fergusonin ohjaamat elokuvat Luokka:Bill Robertsin ohjaamat elokuvat
Antony Hegarty

Anohni (s. 1971 Sussex, Iso-Britannia) on englantilainen laulaja ja lauluntekijä, joka tunnetaan erityisesti Antony and the Johnsons -nimisen yhtyeen solistina. == Elämänvaiheet== Anohnin perhe muutti Amsterdamiin 1977 ja sieltä Kaliforniaan 1981. Ennen musiikin pariin siirtymistä Anohni opiskeli teatterialaa New Yorkissa, jonne hän on sittemmin pysyvästi asettunut. Teini- iässä Anohni innostui ajan brittiläisestä synteettisestä popista, etenkin sellaisista tunteikkaista laulajista kuin Marc Almond, Alison Moyet ja Boy George. Hän muutti 1990 Manhattanille ja perusti performanssikollektiivin nimeltä Blacklips, jossa hänen yhteistyökumppaninaan oli Johanna Constantine. Kokeellinen brittimuusikko David Tibet yhtyeestä Current 93 kuuli Anohnin demon ja tarjoutui julkaisemaan tämän musiikkia Durtro-levymerkillään. Esikoisalbumi Antony and the Johnsons ilmestyi 1998. Vuonna 2001 siitä julkaistiin EP I Fell in Love with a Dead Boy, jolla nimikappaleen lisäksi oli cover-versio eräästä David Lynchin ja Angelo Badalamentin laulusta sekä lisäksi yksi Current 93:n laulu. Antony and the Johnsonsin albumi I Am a Bird Now sai 2005 arvostetun brittiläisen palkinnon Mercury Prize, ja Mojo-lehti valitsi sen vuoden albumiksi. Anohni on ollut yhteistyössä islantilaisen muusikon Björkin levytyksissä Jamaikalla ja Islannissa. Hänen työhönsä ovat vaikuttaneet muun muassa Devendra Banhart, Boy George, Marc Almond, Björk ja Rufus Wainwright. Anohni on käynyt konsertoimassa Suomessa vuosina 2005, 2007, 2009 ja 2012. Luokka:Yhdysvaltalaiset laulajat Luokka:Brittiläiset laulajat Luokka:Vuonna 1971 syntyneet Luokka:Elävät henkilöt
Teleoperaattori

Teleoperaattori on yritys tai muu organisaatio, joka hoitaa tietoliikenteen välitystä yhteyden tilaajien välillä kaupallisena toimintana. Tätä tarkoitusta varten operaattori ylläpitää tietoliikenneverkkoa tai vuokraa välityskapasiteettia muilta. Tietoliikenteellä tarkoitetaan tässä yhteydessä lähinnä matkapuhelin- ja lankaverkon puhelinliikennettä sekä Internet- yhteyksiä. Jotkut operaattorit tarjoavat myös muuta tiedonsiirtokapasiteettia. Suomen suurimmat teleoperaattorit ovat Elisa, Telia Finland ja DNA. == Katso myös == * Mobiiliverkko-operaattori == Lähteet == Luokka:Tietoliikenne
Myrskyn ratsastajat

Myrskyn ratsastajat () on vuonna 1991 ensi-iltansa saanut toimintaelokuva. Elokuvan on ohjannut Kathryn Bigelow ja pääosissa ovat Keanu Reeves ja Patrick Swayze. == Juoni == Elokuva kertoo FBI-agentista Johnny Utahista, joka saa tehtäväksi soluttautua useista pankkiryöstöistä epäiltyyn surffariporukkaan. Johnny Utah ystävystyy porukan johtajaan Bodhiin. Johnny Utah hyväksytään nopeasti mukaan ja hän alkaa kiinnostua surffauksesta ja uusien ystäviensä seurasta entistä enemmän. Hän onkin pian vaikean valinnan edessä: velvollisuus vai ystävyys? == Rooleissa == == Arvioita == Video-oppaassa vuodelta 1994 Bello Romano kutsuu elokuvaa koko ajan liikkeessä olevaksi ja hengästyttäväksi ja antaa sille neljä tähteä viidestä, mikä vastaa sanallista arviota ”erinomainen”. == Lähteet == Luokka:Vuoden 1991 yhdysvaltalaiset elokuvat Luokka:Yhdysvaltalaiset toimintaelokuvat Luokka:Kathryn Bigelow'n ohjaamat elokuvat
Sofonisba Anguissola

Sofonisba Anguissola (n. 1532 Cremona – 16. marraskuuta 1625 Palermo) oli italialainen renessanssin taidemaalari.britannica.com: Sofonisba Anguissola Anguissola oli aikansa johtavia muotokuvamaalareita. Hän teki myös omakuvia ja uskonnollisia teoksia, mutta jälkimmäisistä tärkeä osa on kadonnut vuosien varrella. Anguissolan tiedetään opiskelleen nuoruusvuosinaan jonkin aikaa Bernardino Campin ja Bernardino Gattin johdolla. Hän tutustui Roomassa Michelangeloon ja lähti vuonna 1559 Espanjan hoviin. ==Elämänvaiheita== Anguissola syntyi Cremonassa seitsemästä lapsesta vanhimmaksi. Hänen vanhempansa Amilcare Anguissola ja Bianca Ponzone polveutuivat vanhoista aatelissuvuista. Sofonisba menetti äitinsä ollessaan 4–5-vuotias. Isä kannusti kaikkia tyttäriään etenemään urallaan, mikä oli ajalle epätyypillistä, sillä naisten koulutusta ei pidetty tärkeänä. Kaikki tytöt olivat taiteellisesti lahjakkaita, mutta Sofonisba Anguissola oli ainoa, jonka tuotanto on jäänyt elämään. Espanjan hovissa vuonna 1570 Anguissola oli lähes neljänkymmenen ja yhä naimaton, joten hänelle järjestettiin avioliitto Don Francisco de Moncadan kanssa. Vuoden 1578 aikana Anguissola ja hänen miehensä jättivät Espanjan hovin kuninkaan suostumuksella. Mies kuoli Palermossa vuonna 1579. Tammikuussa 1580 Anguissola meni uusiin naimisiin merikapteeni Orazio Lomellinon kanssa. Vanhoilla päivillään Anguissola kärsi heikkonäköisyydestä, mutta hänen henkinen toimintakykynsä säilyi lähes siihen saakka, kunnes hän kuoli Palermossa vuonna 1625. Häneltä jäi leskeksi Orazio Lomellino, joka lisäsi edesmenneen vaimonsa haudalle muistokirjoituksen vuonna 1632. Tiedosto:Portrait of Philip II of Spain by Sofonisba Anguissola - 002b.jpg|Espanjan Filip II:n muotokuva 1564, Prado. Tiedosto:Sofonisba Anguissola 001.jpg|Kolme lasta ja koira, 1570–1590. Tiedosto:Catalinamicaelaspain65.jpg|Catalina Micaela, 1577–1578. == Lähteet == == Aiheesta muualla == Luokka:Italialaiset taidemaalarit Luokka:Renessanssin taidemaalarit Luokka:Manierismin taiteilijat Luokka:Muotokuvamaalarit
Hiram Fong

Hiram Leong Fong (synt. Yau Leong Fong) (15. lokakuuta 1906 Honolulu, Hawaiji – 18. elokuuta 2004 Kahaluu, Hawaiji) oli yhdysvaltalainen republikaanisen puolueen poliitikko. Hän oli kotoisin Oahun saarelta Havaijilta ja valmistui President William McKinley High Schoolista, Havaijin yliopistosta sekä Harvardin yliopistosta. Fong oli varsinaiselta ammatiltaan lakimies. Toisen maailmansodan aikaan Fong työskenteli Yhdysvaltain armeijassa majurina sotaoikeudessa. Fong istui vuodesta 1959 (jolloin Hawaijista tuli osavaltio) vuoteen 1977 saakka Havaijin osavaltion ja republikaanisen puolueen edustajana Yhdysvaltain senaatissa. Hän oli vuosina 1964 ja 1968 ehdolla Yhdysvaltain presidentiksi. Fongista tuli Strom Thurmondin kuoltua kesäkuussa 2003 iäkkäin elossa oleva entinen senaatin jäsen. Hän kuoli 97-vuotiaana elokuussa 2004. == Lähteet == Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Yhdysvaltalaiset juristit Luokka:Vuonna 1906 syntyneet Luokka:Vuonna 2004 kuolleet
Sten Andersson

Sten Sture Andersson (20. huhtikuuta 1923 – 16. syyskuuta 2006) oli ruotsalainen sosiaalidemokraattinen poliitikko. Andersson toimi Ruotsin ulkoministerinä vuosina 1985–1991. Paitsi ulkoministerinä, Andersson toimi muun muassa puoluesihteerinä 1962–1982, sosiaaliministerinä 1982–1985 sekä Valtiopäivien jäsenenä vuosina 1966–1994. Hän kuoli sydänkohtaukseen Tukholmassa syyskuussa 2006. Andersson tuli kansainvälisesti tunnetuksi Palestiinan itsenäisyyden kannattajana. Israelin Ruotsin suurlähettiläänä vuosien 2002 ja 2004 välillä palvellut Zvi Mazel hyökkäsi Anderssonia vastaan nimittämällä häntä "ammattimaiseksi Israelin vihajaaksi." Vuoden 2010 marraskuussa Andersson sai postuumisti palestiinalaishallinon presidentti Mahmud Abbasilta kunniamerkin työstään Palestiinan kysymyksen puolesta. ==Lähteet== ==Aiheesta muualla== * Sten Anderssonin muistokirjoitus Helsingin Sanomissa Luokka:Ruotsin sosiaalidemokraattisen työväenpuolueen poliitikot Luokka:Ruotsin ulkoministerit Luokka:Vuonna 1923 syntyneet Luokka:Vuonna 2006 kuolleet
Kimmo Lecklin

Kimmo Lecklin (6. huhtikuuta 1971 Varkaus) on ammattilaisuransa lopettanut suomalainen jääkiekkomaalivahti. Lecklin pelasi TPS:n kokoonpanossa lähes poikkeuksetta kakkosmaalivahdin roolissa. Lecklin piti pitkään hallussaan SM- liigan perättäisten nollapelien ennätystä, jonka hän saavutti neljässä perättäisessä pelissä syksyllä 1997. Hän piti tuolloin maalinsa puhtaana 259 minuuttia ja 28 sekuntia. Ennätyksen rikkoi Justus Annunen lokakuussa 2019. ==Lähteet== Luokka:Suomalaiset jääkiekkomaalivahdit Luokka:Vuonna 1971 syntyneet Luokka:Elävät henkilöt
Sonja Aldén

Sonja Aldén (s. 20. joulukuuta 1977) on ruotsalainen poplaulaja.Discogs Aldén syntyi Yhdistyneessä kuningaskunnassa. Hän osallistui Melodifestivaleniin vuonna 2006 kappaleella "Etymon" ja vuonna 2007 kappaleella "För att du finns". Hän on kirjoittanut lauluja myös muille esittäjille, kuten The Poodlesille. Sonja Aldénin ensimmäinen studioalbumi Till dig julkaistiin 25. huhtikuuta 2007. ==Diskografia== ===Albumit=== *Till dig (2007) *Under mitt tak (2008) *I gränslandet (2012) *I andlighetens rum (2013) *Jul i andlighetens rum (2014) == Lähteet == == Aiheesta muualla == * Viralliset sivut Luokka:Ruotsalaiset poplaulajat Luokka:Vuonna 1977 syntyneet Luokka:Elävät henkilöt
Mika Lehtinen

Mika Lehtinen (s. 23. toukokuuta 1975 Turku) on suomalainen jääkiekkoilija. Lehtinen on kuulunut TPS:n luottopakkeihin 90-luvun puolivälistä asti ja hän kävi kokeilemassa siipiään myös Ruotsin Elitserienissä sekä Espoo Bluesissa. Lehtinen on aina pelannut peruspakille sopivaa peliä, eli ei mitenkään loistokasta, mutta varmaa. Kaudella 2001–2002 Lehtinen kävi myös maajoukkueessa kokeilemassa kansainvälisiä pelejä. ==Lähteet== * Luokka:Suomalaiset jääkiekkoilijat Luokka:Vuonna 1975 syntyneet Luokka:Elävät henkilöt
Laotzen helmi

Laotzen helmi (engl. Pearl of Lao-Tzu, myös Pearl of Allah) on maailman suurin tunnettu helmi. Sen paino on 6,4 kg. Filippiiniläinen sukeltaja löysi helmen Palawanin edustalta vuonna 1934. Helmen synty on ajoitettu vuoteen 600 eaa.The Pearl of Allah: The Facts, the Fiction, and the Fraud Laotzen helmi on syntynyt tridacna-suvun jättiläissimpukassa. Näiden simpukoiden kuoren sisäpinnassa ei ole helmiäistä, joten niissä syntyneistä helmistä puuttuu helmisimpukan helmien hohde. == Lähteet == Luokka:Korukivet
Monique Henderson

Monique Henderson (s. 18. helmikuuta 1983 San Diego, Kalifornia) on yhdysvaltalainen pikajuoksija.http://www.usolympicteam.com/26_22052.htm Henderson voitti 1999 Bydgoszczissa alle 18-vuotiaiden maailmanmestaruuden 400 metrin juoksussa ajalla 52,28. Vuonna 2002 hän voitti Kingstonin nuorten MM- kisoissa kaksi kultaa, joista toinen oli 400 metrin voitto ajalla 51,10. Henderson valittiin Yhdysvaltain 4 x 400 metrin viestijuoksujoukkueeseen Ateenan olympialaisiin, joissa joukkue voitti olympiakultaa. Henderson voitti 2005 NCAA-mestaruuden 400 metrillä. Hän juoksi samana vuonna Helsingin MM- kisoissa seitsemänneksi. IAAF:n yleisurheilufinaalissa 2006 hän oli myös seitsemäs. Pekingin olympialaisissa 2008 Henderson voitti olympiakultaa Yhdysvaltain 4×400 metrin viestijoukkueessa.Peking 2008 – Naisten 4×400 metrin tulokset, IAAF ==Ennätykset== * 100 metrin juoksu: 11,34 (2005) * 200 metrin juoksu: 22,71 (2004) * 400 metrin juoksu: 49,96 (2005) ==Lähteet== Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1983 syntyneet Luokka:Elävät henkilöt
John D. Caputo

John D. Caputo (s. 26. lokakuuta 1940, Philadelphia, Pennsylvania) on yhdysvaltalainen filosofi ja Thomas J. Watson -oppituolin humanististen tieteiden professori Syracusen yliopistossa. Hän on käsitellyt filosofiaa ennen kaikkea nykyaikaisen mannermaisen perinteen sisällä -- hermeneutiikkaa, fenomenologiaa, dekonstruktiota -- sekä teologiaa. Caputo on kehittänyt dekonstruktionistista hermeneutiikkaa, josta hän käyttää nimeä "radikaali hermeneutiikka", ja hän on dekonstruktionistisen ns. heikon teologian perustaja. == Teoksia == * (1982) Heidegger and Aquinas: An Essay on Overcoming Metaphysics * (1986) The Mystical Element in Heidegger's Thought * (1987) Radical Hermeneutics: Repetition, Deconstruction and the Hermeneutic Project * (1992) Modernity and its Discontents, yhdessä James Marshin ja Merold Westphalin kanssa * (1993) Against Ethics - Contributions to a Poetics of Obligation with Constant Reference to Deconstruction * (1993) Demythologizing Heidegger * (1993) Foucault and the Critique of Institutions, toim. * (1997) The Prayers and Tears of Jacques Derrida * (1997) Deconstruction in a Nutshell: A Conversation with Jacques Derrida, toim. * (1999) God, the Gift and Postmodernism, toim. * (2000) More Radical Hermeneutics: On Not Knowing Who We Are * (2001) On Religion * (2001) The Religious, toim. * (2001) Questioning God, yhdessä Mark J. Scanlonin ja Mark Dooleyn kanssa, toim. * (2004) In Deference to the Other, yhdessä Jim Kanarisin ja Mark J. Dooleyn kanssa * (2005) Augustine and Postmodernism: Confessions and Circumfession, toim. * (2006) Philosophy and Theology * (2006) The Weakness of God * (2007) After the Death of God, yhdessä Gianni Vattimon kanssa * (2007) How to Read Kierkegaard * (2007) Transcendence and Beyond: A Postmodern Inquiry, yhdessä Michael J. Scanlonin kanssa * (2007) What Would Jesus Deconstruct?: The Good News of Postmodernism for the Church == Kirjallisuutta == * Dooley, Mark (toim.) (2002): A Passion for the Impossible: John D. Caputo in Focus * Martinez, Roy (toim.) (1997): The Very Idea of Radical Hermeneutics. * Olthuis, James (toim.) (2002): Religion With/Out Religion: The Prayers and Tears of John D. Caputo == Aiheesta muualla == * John D. Caputon kotisivu , Syracuse University Caputon kirjoituksia: * "After Jacques Derrida Comes the Future" * "For Love of the Things Themselves: Derrida’s Hyper-Realism" * "Jacques Derrida (1930 - 2004)" * "Scripture: A Prologue" * "Without Sovereignty, Without Being: Unconditionality, the Coming God and Derrida's Democracy to Come" Haastatteluja: * Interview with Carl Raschke * Interview with The Modern World Caputo, John D. Caputo, John D. Caputo, John D. Caputo, John D.
Enrique Gaspar

Enrique Lucio Eugenio Gaspar y Rimbau (2. maaliskuuta 1842 Madrid – 7. syyskuuta 1902 Oloron-Sainte-Marie) oli espanjalainen diplomaatti ja kirjailija, joka kirjoitti näytelmiä, romaaneja ja kevyitä oopperoita (zarzuela). ==Elämäkerta== Enrique Gaspar y Rimbaun vanhemmat olivat näyttelijöitä. Isän kuoltua perhe muutti Valenciaan. Rimbau opiskeli filosofiaa, mutta ei koskaan suorittanut opintojaan loppuun, koska aloitti työt pankissa. Gaspar y Rimbau kirjoitti ensimmäisen zarzuelan 13-vuotiaana, ja 14-vuotiaana hän toimi kirjoittajana La Ilustración Valencianassa. Hänen ollessaan 15-vuotias hänen äitinsä järjesti hänen kirjoittamansa näytelmän esityksen. Täytettyään 21 vuotta hän muutti Madridiin tarkoituksenaan omistautua kirjoittamiselle. Gaspar y Rimbaun kirjallisen uran huippu ajoittui vuosiin 1868–1875, jolloin hän kirjoitti porvaristolle suunnattuja oopperoita, vaikka yleensä oopperat oli suunnattu aristokratialle. Tuohon aikaan hän kirjoitti myös draamaa, ja hänestä tuli sosiaalisen teatterin pioneeri. 23-vuotiaana Gaspar y Rimbau avioitui kauniin aristokraatin Enriqueta Batllés y Bertán de Lisin kanssa. Avioliitto oli pettymys vaimon vanhemmille. Toisen lapsen syntymän jälkeen Rimbau 27-vuotiaana aloitti diplomaatin uransa. Hän vietti runsaasti aikaa Kreikassa ja Ranskassa ennen kuin työskenteli konsulina Kiinassa, Macaossa ja sittemmin Hongkongissa. Hän jatkoi kirjallista uraansa ja kirjoitti useita oopperoita. Palattuaan Eurooppaan hän muutti Oloroniin, vaikka hänen perheensä asui Barcelonassa. Myöhemmin hän asui useissa eri paikoissa eteläisessä Ranskassa. Gaspar y Rimbaun vaimo kuoli Marseillessa, jossa Rimbau oli konsulina. Hänen terveytensä oli heikentynyt, ja hän vetäytyi Oloroniin yhdessä tyttärensä, vävynsä ja lastenlastensa kanssa. Gaspar y Rimbau kuoli Olorónissa 60 vuoden ikäisenä vuonna 1902. Luokka:Espanjalaiset kirjailijat Luokka:Espanjalaiset diplomaatit Luokka:Vuonna 1842 syntyneet Luokka:Vuonna 1902 kuolleet
Juliet Landau

Juliet Rose Landau (s. 30. maaliskuuta 1965 Los Angeles, Kalifornia) on yhdysvaltalainen näyttelijä. Hänet tunnetaan kenties parhaiten osastaan mielipuolisena vampyyri Drusillana televisiosarjassa Buffy, vampyyrintappaja. Landau on näyttelijä Martin Landaun ja näyttelijä Barbara Bainin tytär. ==Nuoruus== Juliet Landau syntyi Los Angelesissa Kalifornian osavaltiossa 30. maaliskuuta 1965. Hän sai etunimensä Miss Julie -näytelmän mukaan, sillä se oli ensimmäinen näytelmä, jossa hänen näyttelijävanhempansa olivat esiintyneet yhdessä. Osan nuoruudestaan Landau vietti Kaliforniassa. Myöhemmin hän muutti perheineen Lontooseen, missä hän opiskeli balettia ja draamaa. Landau palasi kotimaahansa Yhdysvaltoihin 18-vuotiaana. Hänellä on yksi sisar, Susan, joka nykyään toimii tuottajana. ==Ura== ===Alkuvuodet=== Landaun ensimmäinen elokuva oli Huijarit (1990), missä hän näytteli pientä osaa nuorena Lily Dillonina. Hänen toinen elokuvansa oli Neon City (1992). Landaun kolmas elokuva oli hänen isänsä Martin Landaun ja Johnny Deppin tähdittämä Ed Wood, joka sai ensi-iltansa vuonna 1994. Landau esitti elokuvassa Loretta Kingia. ===Buffy=== Sarjan Buffy, vampyyrintappajan luoja Joss Whedon oli nähnyt Landaun elokuvassa Ed Wood ja pyysi tätä koe-esiintymään sarjaansa varten. Whedon oli luonut mielipuolisen vampyyri Drusillan roolin juuri Landauta varten. Landau aloitti sarjassa sen toisen tuotantokauden kolmannessa jaksossa nimeltään "Kova koulu". Toisella tuotantokaudella Drusilla oli aktiivisesti mukana sarjassa, mutta tuotantokauden jälkeen hän jätti sarjan. Landauta pyydettiin kuitenkin vielä takaisin moneen otteeseen esittämään hahmoaan jaksojen takautumiin, jotka kuvasivat sarjan vampyyrien elämää. Hän oli mukana aina sarjan viimeiselle tuotantokaudella asti vuoteen 2003. ===Angel=== Landau esitti Drusillaa myös Buffyn vuonna 1999 alkaneessa spin-off-sarjassa Angel. Hänen ensimmäinen esiintymisensä sarjassa tapahtui sen toisella tuotantokaudella jaksossa "Dear Boy". Landau vieraili Angelissa yhteensä seitsemän kertaa. Hänen viimeinen jaksonsa oli sarjan viidennen kauden jakso "The Girl in Question". ===Muut työt=== Tunnetuimpien töidensä Buffyn ja Angelin Landau on näytellyt elokuvissa kuten Theodore Rex (1995) ja Toolbox Murders (2004) sekä vieraillut muutamissa muissa televisiosarjoissa. Hän on näytellyt muun muassa televisiosarjoissa Millennium, La Femme Nikita, Justice League Unlimited ja Ben 10: Alien Force. ==Lähteet== ==Aiheesta muualla== * *Fanisivusto Insane Drusilla Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1965 syntyneet Luokka:Elävät henkilöt
Idrissa Soumaoro

Idrissa Soumaoro (s. 1949) on malilainen maailmanmusiikin esittäjä. Soumaoro syntyi Malin Ouelessebougou-nimisellä alueella. Hän opiskeli taideinstituutissa Bamakossa ennen päätymistään Englantiin. Siellä hän sai diplomin sokeiden opetuksessa Birminghamin yliopistolta. Hän koulutti vuosikymmeniä sokeita Malissa. Soumaoro on erikoistunut myös musiikin opettamiseen pistekirjoituksella. Hän oli malilaisen sokeiden instituutin johtaja vuosina 1994–1996. Hän opetti mm. Amadouta & Mariamia. Soumaoro säveltää pianolla, kitaralla ja kamelen n'gonilla. Hän oli aiemmin Ambassadeurs-yhtyeen jäsen. Soumaoron tunnetuimpiin kappaleisiin kuuluu "Ancien combatant". Hänen ensimmäinen albuminsa Koté julkaistiin vasta vuonna 2004.http://idrissa_soumaoro.mondomix.com/en/itw2516.htm == Lähteet == * http://www.mali-music.com/Cat/CatI/IdrissaSoumaoro_En.html ===Viitteet=== Luokka:Malilaiset laulajat Luokka:Vuonna 1949 syntyneet Luokka:Elävät henkilöt
Christopher Peacocke

Christopher Arthur Bruce Rosen Peacocke (s. 22. toukokuuta 1950) on yhdysvaltalainen analyyttiseen perinteeseen lukeutuva filosofi, joka on erikoistunut mielenfilosofiaan ja tietoteoriaan. Hän on tietoteoriassaan puolustanut omanlaistaan rationalismin muotoa. Peacocke toimii Columbian yliopiston filosofian professorina. Aiemmin hän on opettanut Lontoon King's Collegessa, Oxfordin yliopistossa ja New Yorkin yliopistossa. == Julkaisuja == Teoksia: * Sense and Content (1983) * Thoughts: An Essay on Content (1986) * A Study of Concepts (1992) * Being Known (1999) * The Realm of Reason (2003) Artikkeleita: * Understanding logical constants: a realist's account (1987), luento British Academyssä. == Aiheesta muualla == * Christopher Peacocken kotisivu Luokka:Analyyttiset filosofit Luokka:Brittiläiset filosofit Luokka:Vuonna 1950 syntyneet Luokka:Elävät henkilöt
Bernard Agré

Bernard Agré (2. maaliskuuta 1926 Monga – 9. kesäkuuta 2014 Pariisi, Ranska) oli norsunluurannikkolainen roomalaiskatolinen arkkipiispa ja kardinaali. Hänet vihki papiksi Jean-Baptiste Boivin 20. heinäkuuta 1953. Hänet nimitettiin Manin hiippakunnan piispaksi 8. kesäkuuta 1968, ja piispaksi vihkiminen seurasi 3. lokakuuta. Pääkonsekraattorina toimi Bernard Yago, jota avustivat Bernardin Gantin ja Guy-Marie-Joseph Riobé.Catholic-Hierarchy.org: Bernard Cardinal Agré Agré sai 6. maaliskuuta 1992 nimityksen Yamoussoukron hiippakunnan piispaksi ja 19. joulukuuta 1994 Abidjanin arkkihiippakunnan arkkipiispaksi. Hänestä tuli kardinaali 21. helmikuuta 2001, jolloin hänet nimitettiin San Giovanni Crisostomo a Monte Sacro Alton kardinaalipapiksi. Agré osallistui vuoden 2005 konklaaviin. Hän jäi eläkkeelle 2. toukokuuta 2006. == Lähteet == Luokka:Norsunluurannikon kardinaalit Luokka:Norsunluurannikon roomalaiskatoliset arkkipiispat Luokka:Vuonna 1926 syntyneet Luokka:Vuonna 2014 kuolleet
Saarroksissa

Saarroksissa () on 17-osainen brittiläinen televisiosarja vuodelta 1967. Sarjan loivat George Markstein ja Patrick McGoohan, ja se esitettiin ITV- kanavalla vuosina 1967–1968. Sarja on esitetty myös Suomessa keväällä 1968 TV-2:ssaHelsingin Sanomat 12.2.1968, s. 29. (Lähteen maksullinen verkkoversio.) ja myöhemmin uusintana Kolmoskanavalla ja Subtv:llä. Sarja kuvattiin 35 mm:n värifilmille yhdysvaltalaista yleisöä varten, mutta Ison- Britannian televisiossa — samoin kuin Suomessa — se esitettiin alun perin mustavalkoisena.In pictures: The Prisoner at 50. BBC News 5.9.2016. Surrealistinen sarja on saanut kulttistatuksen etenkin scifiharrastajien ja 1960-luvun vastakulttuurin edustajien keskuudessa. Vuonna 2009 sarjan pohjalta tehtiin kuusiosainen minisarja, myös nimeltään Prisoner, jonka pääosia esittävät Jim Caviezel ja Ian McKellen. Iron Maidenin kappaleet The prisoner ja back in the village on tehty tämän televisiosarjan pohjalta. Sarja on julkaistu Isossa-Britanniassa ja Yhdysvalloissa VHS:nä 1980-luvulla ja DVD:nä 1990-luvun lopulla, sittemmin Pohjoismaissakin. Sarja remasteroitiin ja julkaistiin blu-rayna vuonna 2009. Monofonisen äänen lisäksi julkaisu sisältää 5.1-kanavaisen ääniraidan.The Prisoner: The Complete Series (UK BD) in September. The Digital Fix. 2009. ==Tarina== Sarja kertoo irtisanoutuneesta huippuagentista, joka siepataan ja viedään omituiseen Kyläksi (The Village) kutsuttuun syrjäiseen paikkaan. Kylässä on Patrick McGoohanin esittämän vangitun agentin lisäksi lukuisia muita asukkaita tai vankeja, joista jokaista kutsutaan numerolla. Vangittu mies saa numeron kuusi. Kylässä on oma rahayksikkö, sanomalehti ja kaikkialla näkyvä vanhanaikaista polkupyörää esittävä tunnus. Kylää johtaa jaksoittain vaihtuva henkilö Numero Kaksi, joka yrittää saada Numero Kuudelta tietoja ja tekee tyhjäksi tämän yritykset kapinoida tai paeta. Pakenemisen estää ulkona liikkuva valkoisen pallon muotoinen Rover, joka vääjäämättä pyydystää hälytyksen aikana liikkeellä olevat. Numero Kuusi pyrkii löytämään Kylää oletetusti taustalla pyörittävän salaperäisen Numero Yhden. == Jaksot == |} ==Lähteet== ==Kirjallisuutta== * * * * * ==Aiheesta muualla== * The Prisoner TV.com-sivustolla Luokka:Brittiläiset scifi-sarjat Luokka:1960-luvun televisiosarjat Luokka:ITV:n televisio-ohjelmat